Anzav a ran em boa kavet plijus-tre an daou film X-Men savet gant Bryan Singer. An trede em boa kavet dipitus-tre ha nem eus ket gwelet an hini diwar-benn Wolverine. Nanavezan ket kennebeut labour Matthew Vaughn choazh dre ma nem eus ket bet amzer da sellout ouzh Kick-Ass evit ar mare!  Setu bon, aet da welet ar film X-Men-mañ gant plijadur met hep gortoz re. Ur mennozh mat eo ar film-se avat peogwir e kinnig gouzout un tamm hiroch diwar-benn Magneto ha Charles Xavier pa oant yaouank. Kregiñ a ra ar film dre bugaleaj an daou-se, aes awalch eo kompren o doare da welet ar bed goude-se.  Non ket bet dre ret kendrechet gant an X-Men drouk met dedennus e oa memestra al liamm gant ar brezel yen hag ar fed en defe  gallet an dud-se, emdroadur an denelezh, kaout ul levezon bras war an Istor.  An darempred etre Erik ha Charles a zo e gwirionez diazez ar film ha gwell-a-se rak dispar eo. Plijet on bet kalzig gant an aergelch 60′s un tamm skañv a zo gant an hollad ha gant an doareoù klasel met efedus da lakaat an traoù da vont war-raok (pep hini o pleustriñ er skol da skouer). Daou gameoig plijus a zo ivez. An efedoù ispisial no deus ket seblantet din dispar met bon, neo ket grevus dre ret. Ar pezh a zo pouezus eo  e tistrofe ar film war an tu psikologel a oa gant filmoù Singer, zoken ma tremener un tamm re vuan war an eiltudennoù (Mystique a zo dispar bepred avat! ^^). Setu ur film gant sioùigoù met a dalvez ar boan memestra!